b'\n_START_ARTICLE_\nJames J. Braddock\n_START_PARAGRAPH_\nJames J. Braddock (Sarajevo), bosanskohercegova\xc4\x8dki pravnik i redatelj. Ro\xc4\x91en je u samom sredi\xc5\xa1tu grada na Miljacki - Sarajevu, u kojem je boravio sve do kraja rata. Pravim imenom Josip J. Kne\xc5\xbeevi\xc4\x87, iako pravnik, i redatelj, pravom se nikada nije bavio. Ure\xc4\x91ivao je i pisao za brojne novine i \xc4\x8dasopise u Sarajevu, Zagrebu, Ljubljani. Za sebe \xc4\x87e ponajprije re\xc4\x87i da je diplomirani redatelj jer mu je to osnovna profesija u kojoj je postigao mnogo ali \xc5\xbeeli jo\xc5\xa1. Bio je vode\xc4\x87i TV redatelj Informativnog i \xc5\xa1portskog programa TV Sarajevo, RTV BiH, Yutela, redatelj 3. programa HRT-a te redatelj mnogih spotova poznatih grupa i izvo\xc4\x91a\xc4\x8da, tvrtki. Za vrijeme napada na Sarajevo, ostao je u svom rodnom gradu \xc4\x8ditavo vrijeme opsade, te radio kao redatelj i kao novinar, pi\xc5\xa1u\xc4\x87i komentare za TV Dnevnik, i niz dnevnih listova poput sarajevskog Oslobo\xc4\x91enja, talijanskog Corriere, ameri\xc4\x8dkog Boston Globe itd. Pisao je scenarije, re\xc5\xbeirao prvi dokumentarac o ratu na ovim podru\xc4\x8djima 1992. godine., zbog kojeg mu je spaljen dom. Va\xc5\xbenost njegova posla i utjecaj na javno mnijenje rezultiralo je napadima na njega te poku\xc5\xa1ajem likvidacije od strane ekstremnih srpskih terorista. U rujnu 1994. odlu\xc4\x8dio je napustiti Sarajevo i preselio u Zagreb. Radi kao free lancer redatelj.. Djela: Slamanje du\xc5\xa1e i dr.'